2002/198/EY: Komission päätös, tehty 7 päivänä maaliskuuta 2002, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta erityisesti Argentiinan osalta (ETA:n kannalta merkityksellinen teksti) (tiedoksiannettu numerolla K(2002) 890)



Virallinen lehti nro L 066 , 08/03/2002 s. 0021 - 0023



Komission päätös, tehty 7 päivänä maaliskuuta 2002, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta erityisesti Argentiinan osalta (tiedoksiannettu numerolla K(2002) 890) (ETA:n kannalta merkityksellinen teksti) (2002/198/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14 artiklan 3 kohdan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa yhteisöön Argentiinasta, Brasiliasta, Chilestä, Kolumbiasta, Paraguaysta ja Uruguaysta säädetään eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehdyssä komission päätöksessä 93/402/ETY(3), sellaisena kuin se on viimeksi muutettuna päätöksellä 2002/68/EY(4). (2) Sen jälkeen kun komission päätökset 2002/45/EY(5) ja 2002/68/EY tehtiin, suu- ja sorkkataudin epidemiologinen tilanne on parantunut Argentiinassa La Pampan, Santiago del Esteron ja Córdoban alueilla. (3) Suu- ja sorkkataudin viimeiset taudinpurkaukset on hoidettu ja tilanne on nyt hallinnassa. (4) Tämän vuoksi on aiheellista sallia kyseisistä maakunnista peräisin olevista, La Pampan ja Santiagon osalta 8 päivän maaliskuuta 2002 jälkeen ja Córdoban osalta 26 päivän maaliskuuta 2002 jälkeen teurastetuista nautaeläimistä saadun luuttoman ja riiputetun lihan tuonti yhteisöön. (5) Päätös 93/402/ETY olisi näin ollen muutettava La Pampan, Santiago del Esteron ja Córdoban maakuntien lisäämiseksi päätöksen 93/402/ETY liitteessä olevaan maakuntien luetteloon. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liitteet I ja II tämän päätöksen vastaavilla liitteillä. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 179, 22.7.1993, s. 11. (4) EYVL L 30, 31.1.2002, s. 47. (5) EYVL L 20, 23.1.2002, s. 7. LIITE "LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA> LIITE II Todistuksen myöntämistä varten vaadittavat eläinten terveystakeet ((Taulukon kirjaimet (A, B, C, D, E, F, G ja H) viittaavat tämän päätöksen liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin tämän päätöksen 2 artiklan mukaisesti. Viiva (-) tarkoittaa, että tuonti ei ole sallittu.HC: Ihmisravinnoksi. MP: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet PF: Lemmikkieläinten ruoan teolliseen valmistukseen.)) >TAULUKON PAIKKA>"